google/wiki40b huggingface dataset:
Kofta

Kofta – patiekalas, gaminamas iš maltos mėsos (dažniausiai avienos ar jautienos). Jis yra paplitęs didelėje dalyje Azijos, pirmiausia Artimųjų Rytų virtuvėse, taip pat pietrytinėje Europoje (Balkanų virtuvėse), Indijoje.

Pavadinimai ir etimologija

Pavadinimas kilęs iš persiško žodžio kuftan (کوفتن), kas reiškia „malti, trinti“.
Skirtingose šalyse kofta vadinama šiek tiek skirtingais pavadinimais: pers. kiufta, ar. kufta (كفت), turk. köfte, azer. küftə, arm. kyufta (քյուֆթա), bosn., serb. ћуфтa, kroa. ćufta, bulg. кюфте, mak. ќофте, gr. keftes, rum. chiftea, alb. qofte,
hin. kofta ir t. t.

Istorija

Patiekalas jau minimas seniausiuose arabų šaltiniuose, kur aprašoma, kaip avienos faršas formuojamas į apelsino dydžio rutuliukus ir aptepamas kiaušinio baltymu. Koftos paplito visose Islamo virtuvėse, o Osmanų imperijoje per turkišką virtuvę pasiekė ir Balkanus. Maždaug tuo metu Safavidai perdavė koftos tradicijas į Indiją.
Obergrupenfiureris

Obergrupenfiureris (vok. Obergruppenführer) – SA ir SS karinis laipsnis, atitinkąs Vokietijos armijos pilną generolą (TSRS generolą pulkininką). Galutinai susiformavusioje SS laipsnių sistemoje sekantis vyresnis laipsnis buvo oberstgrupenfiureris, o jaunesnis – grupenfiureris.

SA obergrupenfiureris

Laipsnis įvestas 1932 m. kaip SA laipsnis ir reiškė 'obergrupės vadas'. Obergrupė buvo prilyginta karo metų armijų grupei. Obergrupę sudarydavo kelios grupės (SA struktūroje atitikusios armijas). SA obergrupenfiurerio laipsnį turėjo tik aukščiausios SA vadovybės (vok. Oberste SA-Führung) nariai bei kai kurių SA grupių vadai veteranai.
Pirmieji SA nariai, gavę obergrupenfiurerio laipsnį, buvo Adolfas Hiunlainas (Adolf Hühnlein), Edmundas Heinesas (Edmund Heines; E. Riomo (E. Röhm) pavaduotojas), Fricas fon Krauseris (Fritz Ritter von Kraußer), Karlas Zigmundas Licmanas (Karl-Siegmund Litzmann), Viktoras Lucė (Viktor Lutze).

1934 m. SA obergrupenfiureriais tapo Augustas Šneidhuberis (August Schneidhuber) ir Hermanas Rešnys (Hermann Reschny).
Ilgųjų Peilių nakties metu daugelis aukščiausios SA vadovybės narių (išskyrus A. Hiunlainą, V.Luzę ir K. Licmaną) buvo nužudyti. Vėliau keletą metų SA obergrupenfiurerio laipsnis nebuvo suteikiamas. Nauja SA obergrupenfiurerių banga atsirado tik Antrojo pasaulinio karo metais.
Kristupas Zenovičius

Biografija

Lietuvos bajorų Zenovičių giminės atstovas, herbo „Deszpot“ savininkas. Naugarduko kašteliono Stanislovo Zenovičiaus (apie 1610–1672) ir Amalijos Elžbietos fon Gerberštein sūnus.
LDK armijos pulkininkas. Nuo 1687 metų minimas kaip Ašmeno žemės maršalka. 1701 metais Kristupas Zenovičius gavo Ašmenos seniūniją. 1703–1709 metais – užėmė Lietuvos didžiojo raštininko pareigybę. 1709 metais Kristupas Zenovičius buvo paskirtas Minsko vaivada.
Antisapieginės opozicijos narys, 1700 metais dalyvavo Valkininkų mūšyje.
Kreditas (apskaita)

Kreditas (lot. credet – jis patiki) – naudojant dvejybinio įrašo sistemą vadinama dešinė sąskaitos pusė.
Žodis kreditas yra visiškai priešingas žodžiui debetas. Kredituoti sąskaitą esančią aktyvinėje (kairėje) balanso pusėje reiškia mažinti joje esančią sumą. Kredituoti sąskaitą esančią pasyvinėje (dešinėje) balanso pusėje reiškia didinti joje esančią sumą.
Gediminas Žemaitis (1958)

Biografija

1982 m. baigė Lietuvos žemės ūkio akademiją, mokslinis agronomas. 1997 m. Sosdvario žemės ūkio bendrovės Likvidacinės komisijos pirmininkas, Sosdvario žemės ūkio kooperatyvo vadovas.
Nuo 1999 m. aujosios sąjungos (socialliberalų) Pakruojo rajono skyriaus narys.
2000–2003 m. Pakruojo rajono savivaldybės tarybos narys.
Sutuoktinė Angelė, vaikai Tautvydas, Dainius.
Uogintų ąžuolas

Uogintų ąžuolas – Kaišiadorių rajono savivaldybės saugomas botaninis gamtos paveldo objektas, turintis išskirtinę dendrologinę ir estetinę vertę. Medis paskelbtas saugomu 1992 m. spalio 10 d. Jis yra vienas iš lankytinų Rumšiškių seniūnijos objektų.Ąžuolas stūkso Uogintų kaimo pakraštyje, atvirame lauke, už 0.5 km į pietvakarius nuo kelio  1813  Antakalnis–Juodiškės–Užtakai . Jam apie 200 metų, aukštis 25 m, kamieno apimtis 4,50 m.
Nida! ir Tomas!

Stilistika

Didesnė dalis albumo kūrinių priskiriami pop ir rap stiliams, likusi dalis - rock, experimental, folk, avantgarde stiliams.

Įdomybės

Viršelyje vaizduojamas ranką pakėlęs kultūristas, ant kurios pritaisyta gaidžio skiauterė.
Peter, Sue & Marc

Peter, Sue & Marc – Šveicarijos muzikos grupė iš Berno. Nariai – Peter Reber (g. 1949 m. Berne, vokalas/fortepijonas/gitara), Sue Schell (g. 1950 m. Niujorke, vokalas) ir Marc Dietrich (g. 1948 m., vokalas/gitara). Keturis kartus atstovavo Šveicarijai Eurovizijos dainų konkurse – 1971, 1976, 1979 ir 1981 m. bei pardavė daugiau nei 2 mln. įrašų Šveicarijoje. Koncertavo daugelyje šalių, įskaitant Vokietiją, Austriją, ir Japoniją. Didžiausiu grupės hitu tapo daina „Cindy“, įrašyta 1976 metais (1978 metais ji buvo išleista Pietų Afrikoje, kur tapo hitu). Daina „Birds of paradise“ Slovakijoje 2006 metais tapo hitu.
Vytas Jareckas

Biografija

1992 m. baigė Lietuvos žemės ūkio akademiją, inžinierius, 2010 m. baigė Šiaulių universitetą, mokytojas.
Biržų rajono savivaldybės administracijos Nemunėlio Radviliškio seniūnijos seniūnas, Lietuvos savivaldybių seniūnų asociacijos narys. Nuo 2007 m. Biržų raj. Nemunėlio Radviliškio pagrindinės mokyklos mokytojas, Biržų krašto muziejaus „Sėla“ direktoriaus pavaduotojas. Nuo 2012 m. Biržų rajono savivaldybės administracijos Biržų miesto seniūnijos seniūnas. 2019 metų kovo 3 dieną išrinktas Biržų rajono meru. 
Lietuvos socialdemokratų partijos Biržų rajono skyriaus, nuo 2009 m. partijos Tėvynės sąjunga - Lietuvos krikščionys demokratai narys. Nuo 2018 metų - nepartinis. 
2007–2011 m. ir nuo 2011 m. Biržų rajono savivaldybės tarybos narys. 
Visuomeninės tarybos prie Biržų rajono policijos komisariato narys. Kirkilų kaimo bendruomenės pirmininkas. Sutuoktinė Rima, vaikai Edita, Simona.
Seltjarnarnesas

Istorija

1974 m. suteiktos miesto teisės.
Obonių piliakalnis

Aplinkiniai piliakalniai

Kerelių piliakalnis 8 km
Aukštupėnų piliakalnis 18 kmVaduvų piliakalnis 6 kmRudžių piliakalnis 15 km
Aisetos piliakalnis 18 kmPapilių piliakalnis (Kupiškis) 11 km
Stirniškių piliakalnis 27 kmRadžionių piliakalnis 18 km
Dauliūnų piliakalnis 21 kmGaigalių piliakalnis 12 kmBugailiškių piliakalnis 4 km
Aluotų piliakalnis 9 kmJuodonių piliakalnis 12 km
Žaibiškių piliakalnis 26 km
Houston Stewart Chamberlain

Biografija

Kilme anglas, Britanijos imperijos karo laivyno admirolo Čemberleno sūnus. 1870 m. palikęs Angliją, susižavėjo vokiečių kalba ir kultūra. Apsigyveno Vokietijoje: nuo 1885 m. Drezdene, nuo 1889 m. Vienoje (Austrija). Studijavo biologiją ir fiziologiją. Domėjosi Richardo Vagnerio muzika.
Susidomėjęs rasių klausimu, eilėje studijų ir veikalų vystė Gobineau rasinio pranašumo idėjas. Svarbiausiais darbas Die Grundlagen des 19 Jahrhunderts (XIX amžiaus pagrindai). Knygoje H. S. Čemberlenas stengėsi įrodyti, kad tautų gyvenimą ir jų istorijos kryptį nulemia ir iš dalies apibrėžia tų tautų rasinė sudėtis. Jis pirmasis suformavo teiginį, kad rasė yra lemiąs veiksnys pasaulio istorijoje. Iš visų Europos rasių jis išskyrė gabiausia šiaurinę arba nordikų (die nordische Rasse) rasę. Jai priskyrė daugybę nuopelnų visose srityse ir su kuria lygintis kitoms rasėms labai sunku.
H. S. Čemberleno idėjos sutiktos dvejopai. Veikalas buvo kritikuojamas už kraštutinumą, o jo gerbėjai pasiėmė jo darbus rasizmo teorijai pagrįsti.
H. S. Čemberleno idėjos turėjo įtakos ne vien etnologiniams, bet ir literatūros istorijos tyrinėjimams. Čia jo pasekėjai norėjo paversti literatūrą vien rasių ypatumų atvaizdu.
Palaidotas Bayrenth mieste, kurio garbės piliečiu buvo ir kuriam atidavė 7000 tomų biblioteką bei savo marmurinį biustą, pareikalaudamas išstatyti visa tai miesto bibliotekoje.
Jongpjongo kurortas

Jongpjongo kurortas (kor. 용평리조트) – slidinėjimo kurortas Pjončano apskrityje, Pietų Korėjoje.
Vasaros mėnesiais Jongpjongo kurorte vystomas golfo turizmas. Tai didžiausias slidžių ir snieglenčių sporto kurortas Pietų Korėjoje. Kurorto nuosavybė priklauso Susivienijimo bažnyčiai.
Kurortą iš viso sudaro 31 slidinėjimo trasa, 15 keltų linijų. 1458 m virš jūros lygio.

Varžybos

Jongpjongo kurorte dažnai vyksta didelio masto žiemos sporto varžybos.
1999 m. čia vyko Azijos žaidynės. Keturis kartus rengti Pasaulio kalnų slidinėjimo taurės etapai (1998 m., 2000 m., 2003 m. ir 2006 m.).
2009 m. kurorte vyko pasaulio biatlono čempionatas.
2018 m. žiemos olimpinių žaidynių metu kurorte vyks kalnų slidinėjimo slalomo ir didžiojo slalomo rungtys.
Belchatuvo šiluminė jėgainė

Pajėgumai

2011 m. jėgainėje pastatytas didžiausias 858 MW šiluminis blokas. Iš viso jėgainė pajėgi sukurti 5298 W energijos. Belchatuvo šiluminėje jėgainėje pagaminta elektra sudaro 20 % visos Lenkijos rinkos.

Tarša

2007 m. Belchatuvo šiluminė jėgainė pagal anglies dioksido išmetimą į atmosferą užėmė 11 vietą Europoje. 2009 m. paskelbtame didžiausių teršėjų Europos Sąjungoje sąraše jėgainė užėmė pirmąją vietą.
Genčų naftos telkinys

Genčų (Genčių) naftos telkinys – eksploatuojamas naftos telkinys Šventosios licenciniame plote, Kretingos rajono savivaldybėje. Išgaunami naftos ištekliai telkinyje sudaro 1569 tūkst. m³. Naftos telkinį eksploatuoja UAB „Genčių nafta“. 
Pryšmančių k. Genčių gatvėje įrengta Genčių naftos verslovė (GNV), užimanti 4,7 ha. Į jos technologinius įrenginius nafta tiekiama vamzdynais iš keturių naftos gavybai naudojamų gręžinių Genčiai-3, 6, 8H ir 13H. Trys gręžiniai naudojami nuo naftos atskirtam vandeniui grąžinti atgal į tuos pačius gelmių sluoksnius. Eksploatuojamuose gręžiniuose įrengtas mechanizuotas naftos pakėlimas.

Istorija

1984 m. surastas vienas didžiausių Lietuvoje Genčių naftos telkinys. 1986 m. buvo įrengtas naftos paieškinis gręžinys G-3. 1990 m. pirmą kartą Lietuvoje pradėta pramoninė naftos gavyba iš Genčių, Vilkyčių ir Kretingos naftos telkinių. 1997 m. buvo pastatyta moderni  naftos verslovė (GNV), laikantis tarptautinių technologinių ir aplinkosaugos reikalavimų. Pradedant GNV veiklą joje buvo apdorojama nafta iš 5 naftos gavybos gręžinių. 2000 m. UAB „Genčių nafta” pirmoji Lietuvoje išgręžė ir pradėjo eksploatuoti horizontalųjį gręžinį G-8H. 2001 m. buvo išgręžtas kitas horizontalusis gręžinys Genčiai-13H, turintis sudėtingą apversto klaustuko formos trajektoriją. Abu šie gręžiniai gerokai padidino naftos išgavimą iš telkinio, nes skirti drenuoti naftą iš blogomis kolektorinėmis savybėmis pasižyminčių apatinio kambro sluoksnių.
Iki 2013 m. vasario 1 d. iš Genčių naftos telkinio buvo išgauta daugiau kaip 90 proc. visos išgaunamos naftos. Telkinys buvo gavybos mažėjimo stadijoje.
Park Café

Biografija

Grupė suformuota 1986 metais narių Maggie Parke (vokalas), Gast Waltzing (trimitas) ir Rom Heck (gitara). Maggie yra amerikietė, o Gast ir Rom gimė Liuksemburge.
1987 metais išleistas debiutinis albumas „Park Café“, o po metų muzikantai buvo festivalio Le Printemps de Bourges dalyviai.
1989 m. „Park Café“ laimėjo Liuksemburgo nacionalinę atranką į 1989 m. „Euroviziją“. Grupė, konkurse atlikusi dainą „Monsieur“ (liet. Ponas), sugebėjo aplenkti tik du konkurentus ir užėmė 20 vietą. 5 taškus skyrė Prancūzija, 3 – Ispanija.
Trio gyvavo iki 1993 metų ir savo muzikinę veiklą vystė tik Liuksemburge. Per tą laiką išleido du albumus.
Špinelis

Pavadinimai

Mineralo pavadinimas kilęs iš lot. spinella 'spyglys', kas atspindi būdingą smailių kristalų formą. Egzistuoja alternatyvi hipotezė, kad špinelis kilęs iš gr. σπίν(ν)ος 'kikilis', nes jie panašios spalvos. Rusų kalboje iki XVIII a. špineliai dažniausiai buvo vadinami rus. лал. Šis žodis reiškė išsyk visą grupę raudonos spalvos brangakmenių ir pusbrangių akmenų (raudonasis špinelis, rubinas, piropas, raudonasis turmalinas ir kt.), bet pirmiausia špinelius.

Fizinės cheminės savybės

Paprastai kristalai nedideli, nors kartais pasitaiko didelių, daugiau kaip 30 cm ilgio ir 16 kg masės (Pietų Uralas, Šiaurės Amerika). Kietumas pagal Moso skalę – 8. Santykinis tankis 3,5-4,1 (skaidriųjų špinelių tankis svyruoja nuo 3,58 iki 3,63). Pleochroizmo ir dvejopo spindulių lūžimo neturi. Šviesos dispersija 0,020. Liuminescencijos paprastai nebūna, nors kartais liuminescuoja gelsvai žaliai, raudonai, oranžine spalva.
Sudėtis (%): MgO – 28,2; Al₂O₃ – 71,8.
Grynas špinelis bespalvis, vandens skaidrumo, tačiau gamtoje tokia pasitaiko labai retai. Dažniausiai špinelio kristalai būna nuspalvinti mineralų priemaišomis, tad būna sodrių spalvų (rudi, juodi, rausvi, raudoni, mėlyni). Raudoniesiems špineliams spalvą suteikia chromo jonai (kaip ir rubinams). Gelsvoką atspalvį suteikia geležies priemaišos, o lelijiškai raudoną – manganas.
Špinelio kristalai paprastai blizga stikliškai. Kai kurios jų atmainos laikomos brangakmeniais, kurie prekyboje vadinami įvairiai, priklausomai nuo spalvos, skaidrumo ir šalies.
Pagal cheminę sudėtį špinelis yra magnio aliuminatas MgAl₂O₄, kuriame dalis magnio gali būti pakeista geležimi ar (rečiau) cinku, o dalis aliuminio – geležimi ar rečiau chromu. Tiek geležis, tiek cinkas yra chromoforai.
Špineliai telkiasi sąnašynuose, sutinkami kartu su tokiais mineralais, kaip magnetitas, vezuvianas, piroksenas, granatas, chloritas.
Sudaro kristalus (dažniausia oktaedrus, rečiau dodekaedrus), kurie retai jungiasi į drūzas. Kristalai dažniau būna pavieniai, įaugę į uolieną ar priaugę prie jos.

Špineliai brangakmeniai

Šri Lankoje kažkada buvo aptiktas unikalus baltas špinelis, kuris dabar yra pradingęs.
Kai kurie špineliai yra garsūs pasaulio brangakmeniai. Pvz., Black Prince's Ruby ir Timur ruby yra Britų karūnos brangenybės, o Côte de Bretagne– anksčiau buvo Prancūzijos karūnos brangenybė. Samarijos špinelis yra didžiausias žinomas pasaulio špinelis, sveriantis 500 karatų (100 g).
Seniau raudonieji špineliai ir rubinai buvo neskiriami, visi jie buvo vadinami rubinais. Tik po XVIII a. rubinais ėmė vadinti raudonuosius korundus, o špinelius – špineliais. Rausvųjų špinelių pavadinime angl. balas ruby sandas Balas kilęs iš žodžio Balascia. Tai senovinis Badachšano (regiono centrinėje Azijoje) pavadinimas. Šis regionas yra Kokčos upės (Amu Darjos intako) aukštupyje. Badachšanas daug šimtmečių buvo rauonųjų ir rausvųjų špinelių tiekėjas.
Rudoji miško skruzdėlė

Aprašymas

Šios skruzdėlės yra apie 7–14 mm ilgio, ryškiai rudos spalvos, su didele galva. Šių vabzdžių pilvelis vienanaris. Geluonies nėra. Pusę pilvelio užima nuodų liauka, supama raumeninio maišelio. Raumenims susitraukiant nuodai išmetami iki kelių dešimčių cm į tolį.
Mityboje didžiąją dalį sudaro įvairiausi vabzdžiai, taip pat ir kai kurių kitų rūšių skruzdėlės. Agresyviai gina ir visaip globoja amarinius vabzdžius, kurių išskiriamu lipčiumi minta. Šios skruzdėlės kartais apsigyvena kitų miško skruzdėlių lizduose (pvz., Formica fusca), laikinai tapdamos socialiniais parazitais.

Paplitimas

Sutinkamos šiaurės Eurazijos miškų zonoje. Aiškiai pastebimos jų kolonijos, įsikūrusios stambiuose, iki 2 m aukščio, skruzdėlynuose, suneštuose iš spyglių ir šakelių. Kolonijoje vidutiniškai priskaičiuojama apie 100 tūkst. darbininkių ir 100 motinėlių, nors yra aprašyti atvejai, kai buvo randama ir iki 0,5 mln. individų. Paplitimas Europoje – nuo Ispanijos pietuose iki Norvegijos šiaurėje , įskaitant ir Baltijos šalis.

Reikšmė medicinoje

Rudosios miško skruzdėlės naudojamos gyvūninės kilmės vaistų gamyboje, homeopatijoje . Iš jų gaunama: skruzdžių rūgštis, eterinis aliejus, baltyminės ir riebalinės medžiagos, chitinas.
2012 m. vasaros olimpinių žaidynių medalių lentelė

2012 m. vasaros olimpinėse žaidynėse vyks 302 rungtys. Bokso, dziudo, tekvondo ir imtynių varžybose skiriama po du bronzos medalius.
Vyrų plaukimo 200 m laisvuoju stiliumi varžybose po lygiųjų buvo padovanoti du sidabro medaliai.
Oktiabrsko sala

Oktiabrsko sala (rus. Остров Октябрьский; Spalio revoliucijos sala) – Priegliaus upės sala Kaliningrade, Rusijoje. Sala užima 10 km², išsidėsčiusi į rytus nuo istorinio miesto centro.
1404 m. nutiestas tiltas, saloje buvo laikomos medienos atsargos. XV a. viduryje iškasti kanalai, pastatyta užtvanka, pelkėta vietovė pritaikyta ganymo reikmėms. 
2015 m. pradėtas statyti Kaliningrado stadionas. Pastatytas 22 hektarų plote ant pelkėtos vietovės. Statybų aikštelėje išpilta apie 1,6 mln. kubinių metrų smėlio.
AEZ Zakakiou

Istorija

Klubo įkūrimo data laikomi 1956 m. 
2015/2016 m. Antrame divizione užėmė antrą vietą ir iškovojo teisę žaisti Pirmame divizione.
2016/2017 m. Pirmame divizione buvo įtariami nesąžiningu žaidimu. Dėl lažybininkų veiklos iš klubo atimti taškai ir jis po sezono iškrito į žemesnį divizioną.
2017/2018 m. Antrame divizione kovojo dėl 4–8 vietų.
Lauko Soda

Aplinkinės gyvenvietės

TELŠIAI – 13 km
RYŠKĖNAI – 9 kmŽARĖNAI – 10 km
Madura United FC

Istorija

Klubo ištakos siekia 2016 m.
Iklva

Iklva (angl. iklwa), kitaip Šakos asegajus – trumpos ieties pavidalo ginklas su ilgu, plačiu tiesaus kalavijo geležtės formos antgaliu.
Šį ginklą išrado zulų (zulusų) karalius Šaka, vykdydamas karinę zulų genčių reformą. Jis sutrumpino ilgesnį ir lengvesnį asegajų, padidino antgalį. Svaidoma duriamoji ietis tapo kirstynių ginklu, tinkamu tiek durti, tiek kirsti (jei antgalio kraštai išgaląsti).
Po reformos zulų karių rikiuotė naudojo tiek senuosius asegajus, tiek iklvas. Kol rikiuotė artinasi prie priešo, ji svaido asegajus. Priartėjus iki kirstynių atstumo – kaunasi iklvomis. Šiuo požiūriu Šakos zulų rikiuotė primena romėnų legiono rikiuotę, panašiai naudojusią piliumus ir gladijus.

Šarvuotasis transporteris IKlwa

Iklvos vardu pavadintas Pietų Afrikos Respublikos ratinis šarvuotasis transporteris iKlwa.
Kęstutis Lapinskas

Biografija

1960 m. baigė Vilniaus universiteto Teisės fakultetą (VU TF), įgijo teisininko kvalifikacinį laipsnį. 1960–1963 m. Juridinės komisijos prie LSSR Ministrų Tarybos konsultantas. 1963–1966 m. studijavo Maskvos M. Lomonosovo valstybinio universiteto aspirantūroje, teisės mokslų kandidatas.  1966–1990 m. VU TF vyresnysis dėstytojas, prodekanas; nuo 1969 m. docentas, 1973–1990 m. Valstybinės teisės katedros vedėjas, VU TF Konstitucinės ir administracinės teisės katedros dėstytojas. 
1990–1992 m. LR AT deputatas, išrinktas Šiaulių Gubernijos rinkimų apygardoje.  Signataras, LR Konstitucijos projekto rengimo grupės narys, Laikinosios komisijos LR Konstitucijos projektui parengti pirmininkas. Rengė LR Konstitucinio Teismo įstatymo, kitų įstatymų projektus, dalyvavo kurdamas šalies teismų sistemą, dirbo aukštų pakopų bendrosios kompetencijos bei administraciniame teismuose.
1993–1999 m. LR Konstitucinio Teismo teisėjas.  1999–2000 m. Lietuvos apeliacinio teismo Administracinių bylų skyriaus pirmininkas. 2000–2002 m. Lietuvos vyriausiojo administracinio teismo pirmininkas.  Nuo 2002 m. kovo 19 d. iki 2011 m. kovo 14 d. Konstitucinio Teismo teisėjas , 2008 m. kovo 21 d. – 2008 m. balandžio 3 d. laikinai einantis pirmininko pareigas, iki 2011 m. balandžio 12 d. pirmininkas.  2011–2012 m. Teisėjų etikos ir drausmės komisijos pirmininkas. 
Mokslinių interesų kryptys – konstitucinė teisė, administracinė teisė, dėstomi dalykai – lyginamoji konstitucinė teisė, konstitucinė priežiūra. Parašė teisės knygų, paskelbė mokslinių straipsnių iš valstybinės ir administracinės teisės, dalyvavo konferencijose, mokslinių, mokslinių-metodinių tarybų, redkolegijų veikloje. 
Vedęs, turi 2 dukras ir sūnų.
Union 76

Union 76 yra benzino kolonėlių tinklas Jungtinėse Amerikos Valstijoje. Įmonės savaininkas yra ConocoPhillips. 2005 metais Union 76 buvo sujungta su Chevron Corporation.
1997 metais Unocal (kompanijos tikrasis savinikas ir įkurėjas) pardavė Union 76 Tosco Corporation kompanijai, o Tosco buvo nupirkta Phillips Petroleum kuri susijungė su Conoco ir tapo ConocoPhillips. Unocal ir toliau priklausė „76“ prekinis ženklas. 2005 metų rugpjūčio 10 Chevron Corporation įsigijo Unocal.
Union 76 yra garsi dėl savo ženklo, kuris yra didelis oranžinis kamuolys ant kurio parašyta '76'. Daugelyje benzino kolonėlių rutulys sukdavosi, kai būdavo įjungtas apšvietimas. Pirmas tokio dizaino kamuolys pasirodė 1962 metais Sietlo pasaulinėje mugėje, jį sukūrė Ray Pedersen.
2005 metais, naujasis savininkas ConocoPhillips pradėjo Union 76 benzino kolonėlių atnaujinimą. Jie pakeitė apvalų oranžinį 76 rutulį, į plokščia raudoną rutulį su mėlynomis raidėmis.
ConocoPhillips šališkai nusprendė atiduoti senus oranžinius 76 rutulius į muzėjų ir įrengti naujus raudonus.
Prabos ženklas

Prabos ženklas (angl. hallmark) – tai įspaudas tauriojo metalo (aukso, platinos, sidabro ar kt.) gaminyje, žymintis jo prabą (tauriojo metalo kiekį).
Teisę dėti prabos ženklus turėdavo tie, kuriais būdavo pasitikima. Senovėje tai darydavo valdžios įpareigoti žmonės, vėliau – auksakalių gildijų meistrai ir pan. Šiais laikais tai daro prabavimo rūmai, pvz., Lietuvos prabavimo rūmai.

Mechaninis įspaudavimas

Tradicinis žymėjimo būdas yra žymių įmušimas puansonu. Puansonai būna skirtingų dydžių, kad jais būtų galima žymėti tiek smulkučius papuošalus, tiek dideles sidabrines lėkštes.
Puansonai turi tiesų kotelį arba žiedinį kotelį. Puansonu su tiesiu koteliu įspaudas padaromas smogiant plaktuku, žiediniu puansonu įspaudas žiede spaudžiams presu. Prabos ženklų įspaudimas prastas tuo, kad įspaudžiant yra išstumiamas metalas, kas deformuoja žymimą dirbinį. Todėl po prabos ženklo dėjimo tenka atlikti pakartotinę dirbinio apdailą. Dėl to ir dėl to, kad prabinei analizei dažnai naudoja liečių metalą, daugelį dirbinių prabavimui siunčia nebaigtus, dar be galutinės apdailos.

Lazerinis įspaudavimas

Lazerinis įspaudavimas labai patogus smulkiems ir tuščiaviduriams dirbiniams žymėti, kadangi įspauduojant mechaniškai jie būna deformuojami ar kitaip pažeidžiami. Lazeriu žymėtiems dirbiniams nereikia papildomos apdailos.
Metodo esmė yra metalo išgarinimas dirbinio paviršiuje labai galingu lazeriu. Egzistuoja du metodai – dvimatis ir trimatinis lazerinis įspaudavimas. Dvimačiu atveju lazeriu išdeginami prabos ženklo kontūrai, o trimačiu atveju – išdeginamas skirtingo gylio reljefas, imituojantis mechaninį įspaudą.
Kęstutis Kaltenis

Antanas Kęstutis Kaltenis (g. 1935 m. balandžio 18 d. Kėdainių r., Beržytės vnk.) – miškininkas, dendrologas, Skinderiškio dendrologinio parko įkūrėjas ir ilgametis prižiūrėtojas.
Nuo 1966 m. eiguvos sodyboje K. Kaltenis pradėjo sėti dekoratyvinius medžius ir krūmus. Sėklas rinko botanikos soduose bei buvusių dvarų parkuose. 1971 m. K. Kalteniui buvo patikėta sutvarkyti ir performuoti 125 ha ganyklų plotus šalia Šušvės, buvusios Skindieriškio dvarvietės vietoje. Šiuo metu jo prižiūrimame parke yra sukaupta apie 1300 rūšių, formų ir veislių sumedėjusių augalų. Iš jų 1150 lapuočių ir 150 spygliuočių. Tai viena gausiausių dendrologinių kolekcijų Lietuvoje. Parko augalų grupes K. Kaltenis derino su riedulių kompozicimis bei liaudies meistrų medžio skulptūromis.
Liberation Transmission

Liberation Transmission yra trečiasis studijinis Velso grupės Lostprophets albumas. Jis buvo išleistas birželio 26 2006-aisiais, kada pirmąją pardavimų savaitę debiutavo 1-oje permkamiausių D. Britanijos albumų sąrašo vietoje. Pirmasis singlas Rooftops, sekęs pirma albumo užkopė iki 8 UK Singles Chart vietos.
Belohinidae

Šaltiniai

All Points Bulletin! Be on the look-out for the following critter from southern Madagascar
Klainhofo viešbutis

Turinys

Ištekėjusi moteris Paskalė, pavėlavusi į lėktuvą, priversta praleisti naktį Berlyne. Ji nusprendžia apsistoti “Klainhofo” viešbutyje, kuriame gyveno kuomet buvo studentė. Aplinka gerokai pasikeitusi, tačiau Paskalės dėmesį patraukia gretimame kambaryje gyvenantis jaunuolis vardu Karlas. Paskalė ima jį stebėti ir sužino, kad šis yra besislapstantis revoliucionierius, ieškomas policijos. Ji taip įsitraukia, kad praleidžia skrydį į Londoną, o pati ima sekti Karlą ne tik kambaryje, bet ir mieste. Kuo daugiau apie jį sužino, tuo labiau Karlas ją traukia, kol galiausiai Paskalė nusprendžia pati užeiti į jo kambarį…